CELEX: 62015CN0585
Language: fi
Date: 2015-11-12 00:00:00
Title: Asia C-585/15: Ennakkoratkaisupyyntö, jonka tribunal de première instance de Bruxelles (Belgia) on esittänyt 12.11.2015 – Raffinerie Tirlemontoise SA v. Belgian valtio

1.2.2016   
            
            
               FI
            
            
               Euroopan unionin virallinen lehti
            
            
               C 38/31
            
         Ennakkoratkaisupyyntö, jonka tribunal de première instance de Bruxelles (Belgia) on esittänyt 12.11.2015 – Raffinerie Tirlemontoise SA v. Belgian valtio
   (Asia C-585/15)
   (2016/C 038/44)
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Tribunal de première instance de Bruxelles
   
      Pääasian asianosaiset
   
   
      Kantaja: Raffinerie Tirlemontoise SA
   
      Vastaaja: Belgian valtio
   
      Ennakkoratkaisukysymykset
   
   
               1)
            
            
               Onko sokerialan yhteisestä markkinajärjestelystä 13.9.1999 annetun neuvoston asetuksen (EY) N:o 2038/1999 (1) 33 artiklan 1 kohtaa tulkittava erityisesti 27.9.2012 annetun tuomion Zuckerfabrick Jülich (C-113/10, C-147/10 ja C-234/10 [EU:C:2012:591]) valossa siten, että keskimääräistä tappiota laskettaessa todellisten kustannusten kokonaismäärä on kaikkien vietyjen sokeriluokkien osalta jaettava vietyjen määrien kokonaismäärällä riippumatta siitä, onko näille määrille tosiasiallisesti maksettu vientitukea vai ei?
            
         
               2)
            
            
               Onko sokerialan yhteisestä markkinajärjestelystä 13.9.1999 annetun neuvoston asetuksen (EY) N:o 2038/1999 33 artiklan 2 kohtaa tulkittava erityisesti 27.9.2012 annetun tuomion Zuckerfabrick Jülich (C-113/10, C-147/10 ja C-234/10, [EU:C:2012:591]) valossa siten, että tuotantomaksujen yhteismäärää laskettaessa (vähennettävänä tai lisättävänä eränä) huomioon otettavat siirrot on laskettava kaikkien vietyjen sokeriluokkien osalta jakamalla todellisten kustannusten kokonaismäärä todellisuudessa vietyjen määrien kokonaismäärällä riippumatta siitä, onko näille määrille tosiasiallisesti maksettu vientitukea vai ei?
            
         
               3)
            
            
               Jos ensimmäiseen kysymykseen vastataan myöntävästi, ovatko asetus N:o 2267/2000 (2) ja asetus N:o 1993/2001 (3) pätemättömiä?
            
         
      (1)  EYVL L 252, s. 1.
   
      (2)  Tuotantomaksujen ja lisämaksun kertoimen laskemisen vahvistamisesta sokerialalla markkinointivuodeksi 1999/2000 12.10.2000 annettu komission asetus (EY) N:o 2267/2000 (EYVL L 259, s. 29).
   
      (3)  Sokerialan tuotantomaksumäärien vahvistamisesta markkinointivuodeksi 2000/2001 11.10.2001 annettu komission asetus (EY) N:o 1993/2001 (EYVL L 271, s. 15).